paragraph_text: Prikazuje dan u životu trojice besposlenih mladića iz siromašnog pariškog predgrađa koji se dosađuju i upadaju u probleme s policijom u vrijeme kada njihovu sredinu potresaju nasilni sukobi zbog ubojstva mladog Arapa od strane policajca. Glavne teme filma su problemi besperspektivne mladeži odrasle u lošim uvjetima, rasizam u francuskom društvu i policijsko nasilje. Kassovitz je inspiraciju pronašao u stvarnom slučaju nepotrebnog ubojstva mladog imigranta od strane policajca.